Exqrch/javanese-Komodo-pixelgpt huggingface dataset:
Ing wewengkon kanthi jinis iklim Am miturut Koeppen iki, sing ndunungi matrapaké pananggalan mawa basis édharing srengéngé lan rasi lintang minangka péranganing kaselarasan urip nganut owah-owahan irama alam sajeroning setaun
kawruh iki bisa diperkirakaké wis diwarisaké kanthi turun-temurun wiwit kalamangsa Karajan Medang (Mataram Hindhu) saka abad angka 9 nganti kalamangsa Kasultanan Mataram ing abad angka 17 minangka pathokan sajeroning babagan tetanèn, ékonomi, administrasi, lan pertahanan (kamilitèran).
Lelystad Lelystad iku "gemeente" ing propinsi Flevoland, Walanda
Lelystad iku uga kutha krajan propinsi Flevoland
"Gemeente" iki sing gedhé dhéwé ing Walanda, dideleng saka jembaré
Lelystad sing jenengé tegesé kutha Lely lan dijenengaké miturut Dr
Lely didegaké ing 28 September 1967
Banjur ing 1 Januari 1980 dadi sawijining "gemneente"
Ace Hardware Ace Hardware Corp., iku toko prabotan kang markas pusaté ing Oak Brook, Illinois, Amérikah Sarékat, kang diwangun ing taun 1924 déning Richard Hesse, E
Perusahaan iki, kang diadegaké kanggo nyadiakaké prabotan lan kaperluan liyané disawijèkaké ing taun 1928 minangka "Ace Stores Inc"
Jaringan ritèl-é tuwuh ngrembaka dadi atusan ing taun 1949, nalika kasil dodolan taunan ngancik $10 yuta
After Hesse mundur ing taun 1973, Ace banjur didol marang para ritèler, sabanjuré awujud koperasi, lan markasé pindah menyang tlatah pinggiran Oak Brook
Taun 2005, koperasi iki wis dadi 4,600 toko mandhiri ing Amérikah Sarékat lan ing 70 nagara liyané
Ace Hardware dijenengaké saka para juru anggegana montormabur perang Ace ing Perang Donya I
Owah-owahan liya ya iku "jingle" lawas — "Ace is the place with the helpful hardware man" — diowahi dadi luwih ora pati "gender" ya iku tembung "folks" ngganti tembung "man".
Asem Asem (kang asring diwakili kanthi rumus umum HA) kanthi umum wujud senyawa kimia kang manawa dilarutaké ing banyu bakal ngasilaké larutan kanthi pH luwih cilik saka 7
Ing dhéfinisi modhérn, asem iku dat kang bisa mènèhi proton (ion H+) marang dat liya (kang karan basa(kimia)), utawa bisa nampa pasangan èlèktron bébas saka siji basa
Réaksi asem karo basa ing réaksi panetralan bakal mbentuk garam
Conto |tuladhané asem yaiku asem asetat (ditemoaké ing cukak) lan asem sulfat (digunaaké ing batré utawa aki montor)
Asem lumrahé rasané masem utawa kecut; sanajan mangkono, nyicipi rasa asem, mligi asem pekat, bisa mbebayani lan ora kaprayogakaké
Istilah "asem" wujud pertalan saka istilah kang dipigunaaké kanggo prakara kang padha ing basa-basa Éropa kaya "acid" (basa Inggris), "zuur" (basa Walanda), utawa "Säure" (basa Jerman) kang kanthi barès gegandhéngan karo rasa masem utawa kecut
Ing kimia, istilah asem duwé arti kang luwih mirunggan
Ana telung dhéfinisi asem kang umum ditampa ing kimia, yaiku dhéfinisi Arrhenius, Brønsted-Lowry, lan Lewis
Sanajan dudu wujud téyori kang paling amba cakupané, dhéfinisi Brønsted-Lowry wujud dhéfinisi kang paling umum digunaaké
Ing dhéfinisi iki, kaasaman siji senyawa ditemtokaké déning kastabilan ion hidroniumHidronium lan basa konjugat kang larut nalika senyawa mau wis mènèhi proton ing njeron larutan papan asem iku ana
Stabilitas basa konjugat kang luwih dhuwur nedahaké kaasaman senyawa mau kang luwih dhuwur
Sistem asem/basa béda karo réaksi rédoks; ora ana owah-owahan bilangan oksidasi ing réaksi asem-basa
Lumrahé, asem duwé sipat kaya mangkéné: Sifat kimia
Ing banyu, réaksi kasetimbangan iki dumadi antarané siji asem (HA) lan banyu, kang duwé peran minangka basa, HA + H2O ↔ A- + H3O+ Tetapan asem iku tetapan kasetimbangan kanggo réaksi HA karo banyu: formula_1 Asem kuwat duwé aji "Ka" kang gedhé (yaiku, kasetimbangan réaksi anané adoh ing tengen, ana akèh H3O+; mèh kabèh asem kaurai)
Umpamané, aji "Ka" kanggo asem klorida (HCl) yaiku 107
Asem lemah duwé aji "Ka" kang cilik (yaiku, cukup akèh cacahé HA lan A- ana bebarengan ing larutan; sithik cacahé H3O+ ana ing larutan; asem mung kaurai sapérangan)
Umpamané, aji "Ka" kanggo asem asetat yaiku 1,8 × 10−5
Asem kuwat nyakup asem halida-HCl, HBr, lan HI
(Nanging, asem fluorida, HF, rélatif lemah.) Asem-asem okso, kang lumrahé ngandhung atom pusat kanthi bilangan oksidasi dhuwur kang dikupengi oksigèn, uga cukup kuwat; nyakup HNO3, H2SO4, lan HClO4
Akèh-akèhé asem organik wujud asem lemah
Larutan asem lemah lan garam saka basa konjugaté mbentuk larutan penyangga
Sekitar taun 1800, akèh kimiawan PrancisPrancis, kalebu Antoine Lavoisier, kanthi kléru duwé keyakinan manawa kabèh asem ngandhung oksigèn
Lavoisier Lavoisierndhéfinisikaké asem minangka dat ngandhung oksigènOksigèn amarga kawruhé marang asem kuwat mung winates ing asem-asem okso lan amarga panjenengané ora mengertèni komposisi sabeneré saka asem-asem halida, HCl, HBr, lan HI
Ya Lavoisier kang mènèhi jeneng oksigèn saka tembung basa YunaniYunani kang artiné "pambentuk asem"
Sawisé unsur klorinKlorin, brominBromin, lan iodinIodin kaidhèntifikasi lan ora anané oksigèn ing asem-asem halidaHalidi tinemu déning Sir Humphry Davy taun 1810, dhéfinisi déning Lavoisier mau kudu ditinggalaké
Kimiawan InggrisInggris ing wektu iku, kalebu Humphry DavyHumphry Davy, duwé keyakinan yèn kabèh asem ngandhung hidrogen
Kimiawan SwèdhenSwèdhen Svante Arrhenius banjur nggunakaké landhesan iki kanggo ngembangaké dhéfinisiné bab asem.
Panjenengané nelaaké téoriné taun 1884
Ing taun 1923, Johannes Nicolaus Brønsted saka Dhènemarken lan Martin Lowry saka Inggris nelaaké dhéfinisi protonik asem-basa kang banjur dikenal kanthi jeneng rong èlmuwan iki
Dhéfinisi kang luwih umum diajokaké déning Lewis ing taun kang padha, njelasaké réaksi asem-basa minangla prosès transfer pasangan èlèktron
Asem duwé sapérangan kagunaan
Asem asring digunaaké kanggo ngilangi karat saka logam ing prosès kang karan "pengawetasaman" ("pickling")
Asem bisa digunaaké minangka èlèktrolit ing njeron batré sel teles, kaya asem sulfat kang digunaaké ing njeron batré mobil
Ing awaké manungsa lan sapérangan kéwan, asem klorida wujud péranganing asem lambung kang disekresiaké ing njeron lambung kanggo mbantu mecah protéin lan polisakarida uga ngubah proenzim pepsinogen kang inaktif dadi enzim pepsin
Asem uga digunaaké minangka katalis; umpamané, asem sulfat akèh banget digunaaké ing prosès alkilasi nalika gawé bènsin.
Ngahad Ngahad utawa Ngakad iku dina kang kapisan sajeroning kalèndher Jawa, yaiku sawisé dina Setu lan sadurungé dina Senèn
Jeneng Ngahad iku asalé saka basa Arab "Ahad" kang tegesé siji utawa dina kang kapisan
Sajeroning kalèndher Jawa, dina Ngahad iki neptuné 5
Neptu iku angka kang diduwéni saben dina, pasaran, wulan lan taun, kanggo pétungan golèk dina apik (Wariga Gemet, upamané kanggo miwiti kagiyatan kang wigati kaya déné arep palakrama, lelungan adoh lan sapanunggalané
Ing kalèndher Masèhi, dina iki diarani dina Ngahad utawa Minggu
Dina Ngahad iki minangka dina libur, lan tumrapé umat agama Kristen lan Katulik minangka dina kanggo ngayahi ngibadah ing gréja
Jeneng liya kanggo dina iki yaiku Aditya, Raditya, Redité utawa Dité kang dijupuk saka basa Sangsekerta kang tegesé srengéngé, mèmper karo pangertèn ing basa-basa ing Éropa, kaya ta ing basa Inggris: "Sunday", ing basa Walanda:"Zondag", basa Jerman: "Sonntag" kang tegesé padha yaiku dina srengéngé.
Slasa Slasa, iku dina katelu ing kalèndher Jawa (Saptawara), sawisé Senèn lan sadurungé Rebo
Jeneng Slasa iku asal saka basa Arab "Tsalastaa" kang tegesé telu
Jeneng liyané yaiku Anggara asalé saka basa Sangskreta kang tegesé Mars, mèmper karo pangertèn sajeroning basa-basa ing Éropa
Ing basa Latin, dina iki diarani "Martis dies" kang tegesé "Dina Mars"
Ing basa-basa Roman, kajaba basa Portugis, jeneng dina iki mèmper karo jeneng basa Latin yaiku: "mardi" ing basa Prancis, "martes" ing basa Sepanyol, "martedì" ign basa Italia, "dimarts" ing basa Catalan, lan "marţi" ing basa Romania.
Rebo Rebo iku dina kapapat sajeroning kalèndher Jawa, sawisé Selasa lan sadurungé Kemis
Jeneng Rebo dijupuk saka basa Arab "Arba'a" kang tegesé papat
Jeneng liya kanggo dina iki yaiku Buda, kang dijupuk saka basa Sangskreta kang tegesé Mèrkurius, mèmper pangertèn sajeroning basa-basa ing Éropa
Ing basa-basa Roman jeneng iki asalé saka jeneng déwa Romawi Mercury: "mercredi" (basa Prancis), "mercoledì" (basa Italia), "miércoles" (basa Spanyol), "miercuri" (basa Romania), "dimecres" (basa Catalan), lan "dies Mercurii" (basa Latin)
Sajeroning basa India jeneng dina Rebo iku "Buddhavar", kang asalé saka jeneng Mercury ing basa Vedic: Buda
Buda uga dipigunakaké ing basa Urdu
Kanggo ngarani dina Rebo iki Ruslan ora nganggo jeneng pagan nanging nganggo jeneng: "sredá", kang tegesé "tengah", mèmper karo jeneng basa Jerman "Mittwoch"
Déné ing basa Portugis jenengé "quarta-feira", kang tegesé dina kapapat.
Kemis Kemis iku dina kalima sajeroning kalèndher Jawa, sawisé Rebo lan sadurungé Jemuwah
Jeneng kemis dijupuk saka basa Arab "khamsa", kang tegesé lima
Jeneng liya kanggo dina Kemis iki yaiku Wrehaspati, Wrespati utawa Respati kang dijupuk saka basa Sangskreta kang tegesé Yupitèr, mèmper karo pangertèn sajeroning basa-basa ing Éropa.
Jumuwah Jemuwah (asring uga karan Jumuwah, Jumaah, Jum'at, utawa Jumat), iku dina kaenem sajeroning kalèndher Jawa, sawisé Kemis lan sadurungé Setu
Jeneng Jemuwah dijupuk saka basa Arab kang tegesé ramé
Ing dina iki umat muslim ramé-ramé ngayahi salat jamaah bebarengan ing masjid minangka gantiné salat luhur
Jeneng liya kanggo dina Jemuwah yaiku Sukra, kang dijupuk saka basa Sangskreta kang tegesé Venus, mèmper karo pangertèn sajeroning basa-basa ing Éropa.
Setu Setu utawa Septu (pocapan Basa Indonésia: Sabtu), iku dina kapitu sajeroning kalèndher Jawa, sawisé Jemuwah lan sadurungé Ngaat
Jeneng Setu asalé saka basa Ibrani, "sabbat" (שבת) kang tegesé "dhèwèké mandheg"
Jeneng liya kanggo Setu yaiku Saniscara, kang dijupuk saka basa Sangskreta kang tegesé Saturnus, mèmper karo pangertèn sajeroning sawatara basa-basa ing Éropa
Kajaba iku uga ana jeneng liya manèh kang asalé saka basa Jawa yaiku tumpek
Ing Bali tumpek iku tegesé dina Setu kliwon
Dina Setu minangka dina libur, lan dina kanggo ngibadah kanggoné umat Yahudi.
Pasaran Pasaran utawa ing kalèndher Jawa karan Pancawara, iku pétungan wektu sing suwéné limang dina
Sajeroning sistem pananggalan Jawa lan Bali, ana rong jinis siklus w:ayah siklus minggon lan siklus pasaran
Sajeroning siklus minggon, seminggu dipérang dadi pitung dina, kaya déné kang dikenal sadina-dina yaiku dina Senèn, Selasa, Rebo, Kemis, Jemuwah, Setu, lan Ngaat utawa Minggu
Sajeroning siklus pasaran, sepasar dumadi saka limang dina pasaran yaiku: Pahing/Jenar – Pon/Palguna – Wagé/Cemengan – Kliwon/kasih – Legi1/umanis2
Miturut kalèndher Jawa, saben dina lan tanggal ing sistem kalèndher Masèhi tansah duwé rong warna jeneng dina
Contoné: tangal 1 Januari 2001 iku dina Senèn-Pahing, sabanjuré tanggal 2 Januari 2001 dina Selasa-Pon, banjur diterusaké dina Rebo-Wagé, disusul dina Kemis-Kliwon, Jemuwah-Legi, Setu-Pahing, Ngaat-Pon, Senèn-Wagé, Selasa-Kliwon, lan sabanjuré
Kombinasi rong jinis dina iki nganti saiki isih dianggo sajeroning panerbitan tanggalan utawa surat khabar abasa Jawa, kaya koran Kedaulatan Rakyat yang terbit ing kutha Yogyakarta.
Pahing Pahing utawa Paing iku jeneng dina pasaran utawa karan uga pancawara, yaiku pétungan mangsa kang suwéné limang dina lan dianggo sajeroning budaya Jawa lan Bali
Dina pasaran Pahing iki neptuné ana 9, naga dina ana ing kidul lan wateké mèlikan.
Pon Pon iku jeneng dina pasaran utawa karan uga pancawara, yaiku pétungan mangsa kang suwéné limang dina lan dianggo sajeroning budaya Jawa lan Bali
Dina pasaran Pon iki neptuné ana 7, naga dina ana ing kulon lan wateké pamèr.
Wagé Wagé iku jeneng dina pasaran utawa karan uga pancawara, yaiku pétungan mangsa kang suwéné limang dina lan dianggo sajeroning budaya Jawa lan Bali
Dina pasaran Wagé iki neptuné ana 4, naga dina ana ing Lor lan wateké kedher.
Kliwon Kliwon iku jeneng dina pasaran utawa karan uga pancawara, yaiku pétungan mangsa kang suwéné limang dina lan dianggo sajeroning budaya Jawa lan Bali
Dina pasaran Kliwon iki neptuné ana 8, naga dina ana ing tengah lan wateké micara.
Legi (pasaran) Legi iku jeneng dina pasaran utawa karan uga pancawara, ya iku pétungan mangsa kang suwéné limang dina lan dianggo sajeroning budaya Jawa lan Bali
Dina pasaran Legi iki neptuné ana 5, naga dina ana ing wétan lan wateké komat utawa bisa nampa rupa-rupa kaanan.
Sura Sura utawa sajeroning kalèndher Hijriah karan Muharam iku sasi pisanan ing Kalèndher Jawa
Tumraping wong Jawa, sasi iki dianggep wigati banget amarga dadi sasi kang pisanan
Ing sasi Sura iki sawatara masarakat Jawa isih mèngeti kanthi manembah marang Gusti kang gawé urip.
Mliginé ing dina wiwitan ya iku Siji Sura, sawatara masarakat ana kang ngayahi panyucèn dhiri kanthi adus ing kali, sendhang, sagara, utawa ing ngomah lan sawengi muput ora turu
Déné golongan masarakat liyané ana kang nanggap lan nonton wayang kulit lan ana uga kang ziarah menyang panggonan suci lan nglakoni tapabrata utawa mèdhitasi
Tanggal siji Sura uga wektu kang becik kanggo ngresiki pusaka, kaya keris, tumbak lsp.
Ing kapercayan Jawa isih akèh kang percaya ora gelem nganakaké pahargyan wigati kaya déné mantu (palakrama) ing sasi Sura
Umur utawa cacahing dina ing kalèndher Jawa iku saben taun ora ajeg
Nanging kanggo sasi Sura cacahing dina ana ing taun 1 /kapisan (Alip), 2 /kapindho (Éhé), 3 /katelu (Jimawal), 4 /kapapat (Jé), 5 /kalima (Dal), 6 /kaenem (Bê), 7 /kapitu (Wawu) utawa 8 /kawolu (Jimakir) tetep padha, ya iku 30 dina
Kanggo luwih cethané, umur utawa cacahing dina ing sasi kalèndher Jawa bisa mirsani tabel ing ngisor iki:
Fitna (film) Fitna iku filem saka Walanda karya Pulitikus Geert Wilders, pamimpin Parté Kabébasan (PVV) ing Parlemèn Walanda
Film iki nawakaké panemuné bab Islam lan Al Qur'an
Irah-irahan filem iki njupuk saka basa Arab "fitna" kang dipigunakaké kanggo njlèntrèhaké "kaanan ora setuju lan béda wacana ("disagreement and division among people")", utawa "tès marang kapitayan sajeroning pacoban ("test of faith in times of trial")"
"Fitna" dirilis ing Internet tanggal 27 Maret 2008
Wilders ngrilis filem mau ing tanggal 27 Maret 2008 jam 7 wengi wektu (Walanda) ing video website Liveleak
Ésuké, website mau wis njabel video filem iku saka serveré amarga anané anceman marang staf Liveleak
Sanadyan mangkono, wiwit iku, situs-situs liya wis njupuk video iku saka Liveleak lan wiwit nyiaraké
Film iki nuduhaké sawatara Surah ora kena pamblokiran.
Arnhem Arnhem (Jerman "Arnheim") iku "gemeente" ing provinsi Gelderland, Walanda
Kutha iki kutha krajan provinsi Gelderland lan kutha kang gedhé dhéwé nomer loro sawisé Nijmegen
Kutha Arnhem iku papané ana saloré lan sakidulé kali Rijn
Arnhem kang ndunungi resmi 145.417 jiwa (per 31 Des
Arnhem iku asalé saka jeneng "Arneym" lan jeneng iki asalé saka tembung "heem" (omah) lan "Arn" utawa "Aro"
Tembung pungkasan iki sangkané saka basa Germanik "arnu" (manuk rajawali)
Dadi tegesé "omah para manuk rajawali"
Provinsi Gelderland kang papané ana ing wétané Walanda iku saka 12 provinsi Walanda lan salah siji kang gedhé ambané wewengkoné
Provinsi iki ing taun 2008 dipérang dadi 56 "gemeente"
Dadi provinsi iku antara Nagara lan "gemeente"
Arnhem iku siji-sijiné kutha ing Walanda kang ngoperasèkaké dines "trolleybus"
"Trolleybus" iku campuran antara trèm lan bus
Dadi bus kang lumaku mawa daya listrik
Aa en Hunze Aa en Hunze iku "gemeente" ing nagara Walanda
Tlatah iki duwé padunung ..
Aa en Hunze iku ngrujuk marang kali Aa lan Hunze sing mili ing tlatah iki
Mulud Mulud, utawa uga lumrah ingaran Maulud utawa Rabiul awal, iku sasi katelu sajeroning kalèndher Jawa, sawisé Sapar lan sadurungé Bakdamulud utawa Rabiul akir
Sajeroning kapitayan Jawa lan Islam, ana sawatara sasi kang dianggep wigati, ya iku antarané sasi Sura, Mulud, Rejeb, Pasa utawa Pasa, Sawal, lan Besar
Sasi Mulud wigati tumraping umat Islam ing Jawa awit ing tanggal 12 sasi iki minangka dina miyosé Kangjeng Nabi Muhammad
Ing tanah Jawa, mligi ing Yogyakarta lan Surakarta pèngetan sasi Mulud iki dianakaké gedhèn-gedhènan kanthi pahargyan Garebeg Mulud utawa Sekatèn
Ing tlatah Cirebon uga ana pahargyan kanggo ngurmati dina miyosé Muhammad iki kanthi Grebeg Mulud kang diarani Panjang Jimat, kang dianakaké ing Karaton Kasepuhan, Karaton Kanoman lan Karaton Kacirebonan.
Puring Puring utawa "Codiaeum variegatum", kerep uga ingaran "croton", utawa "variegated croton", iku species tuwuhan saka Genus "Codiaeum", lan kalebu famili "Euphorbiaceae"
Biyasa dadi tuwuhan pethètan
Ing alam bébas, grumbul puring dhuwuré bisa nganti telung mèter lan duwé godhong kang amba, alus lan gilap
Puring kang ditandur lumrahé luwih cilik sarta wangun lan wernané godhong akèh banget jinisé
Ana atusan jinis puring kang akèh tinemu ing Indonésia, sing kalebu jinis anyar antarané: Puring Kura-kura, Puring Apel Abang, Puring Apel Ijo, Puring Logam, Puring Kobra, Puring Jèngkol, Puring Dasi, Puring Keris, Puring Walèt, Puring Oskar, Puring Concord, Puring Krupuk, Puring Cakwé, Puring Bor, Puring Madu, Puring Papua, Puring Malang, Puring Kaca, Puring Koin, Puring Lélé, Puring Raja, Puring Koi, Puring Bali, Puring Srilangka,
Puring Koi, Puring Bali, Puring Srilangka, Puring Terang Bulan, Puring Pancawarna, Puring apel,puring anggur, puring anting ratu,puring bor,puring cabe hijau,puring buntut jago, puring emping, puring jet kuning, puring jét orange, lan liya-liyané
Puring duwé corak lan motif godhong kang akèh
Tuwuhan iki bisa dadi tuwuhan hias ing pot lan bisa dadi pager tuwuhan
Kaéndahan tuwuhan iki ana ing variasi warna lan gedhé ciliké corak godhongé kaya ta corak brintik utawa trotil-trotol lan garis
Werna godhongé uga macemé akèh, kaya ta ijo rada kuning, oren, abang rada ungu
Saya tuwa tuwuhan iki wernané saya cetha lan kandel
Ana uga puring kang duwé loro nganti telun warna saben godhongé, kaya ta warna abang ijo, lan kuning
Godhong puring ana kang dhapuré huruf z, manuk walet, kriting spiral lan liya-liyané
Dhuwuré puring kurang luwih 5 mèter, nanging puring uga bisa dipasang ing pot
Cara nengkaraké puring bisa kanthi stek lan cangkok
Yèn lagi wayah panas, puring bisa disiran sadina sapisan
Media kanggo nandur puring ya iku lemah lan bisa uga dicampur pupuk lan pasir
Lelara kang nyerang puring lumrahé semut lan kutu putih
Kanggo matèni semut lan kutu putih bisa nganggo semprotan gegremet uta inséktisida
Tuwuhan puring asalé saka Maluku
Puring bisa ditangkaraké kanthi cara kang gampang
Pangé bisa distèk utawa dicangkok
Saliyané iku wektu thukulé ora pati suwé lan kasilé 100 % padha karo indukané
Tuwuhan kanthi wit utawa pang kang atos kaya puring iki pancèn bisa nangkar kanthi "penyerbukan" alami
Nanging butuh wektu suwé lan wiji kang dikasilaké uga ora bisa stabil, kadhangkala akèh kadhangkala sithik
Uga anakan saka wiji ana kamungkinan ora padha karo indhukané.
Salzburg Salzburg iku kutha ing Ostenrik kulon lan minangka kutha krajan saka Praja Salzburg
Ing taun 2006, kutha iki duwé populasi akèhé 150.000 jiwa
Kutha iki dadi salah siji gerbang menyang Pagunungan Alpen lan uga dadi kutha kalairan Wolfgang Amadeus Mozart
Jeneng "Salzburg" tegesé kurang luwih "Kutha Uyah"
Bab iki ngrujuk marang pos béya kang naté ana ing kutha iki ing Abad Pertengahan, nalika transportasi uyah kang ngliwati kutha iki kudu mbayar béya.
Linz Linz iku siji kutha gedhé dhéwé namer telu ing Ostenrik
Sing ndunungi ana 188.968 jiwa (2006)
Kutha iki dunungé ing Ostenrik pérangan lor,kanthi elevasi 266 m
Persisé ana ing praja Ostenrik Hulu
Kutha iki jembaré 96,048 km²
Kutha iki duwé angka kapadhetan kang ndunungi 1.957,4 jiwa/km².
Innsbruck Innsbruck iku siji kutha ing Ostenrik
Dunungé ing pérangan kulon
Sing ndunungi ana 140.000 jiwa (laladan urban)
Ing tlatah pinggiran cacahé 250.000 jiwa (2005).
Klagenfurt am Wörthersee Klagenfurt am Wörthersee (basa Slowén "Celovec") iku kutha krajan praja Karintia (basa Jerman "Kärnten"; basa Slowén "Koroška"), ing Ostenrik, dumunung ing bantaran Glan, ing koordinat #ALIH
Pisanan dipanggoni ing abad angka 12, saiki kang ndunungi watara 90.000 jiwa
Minangka papan kanggo liburan kanthi pagunungan ing sisih kidul lan lor, taman-taman lan 23 kastil ing tlatah pinggirané
Ing mangsa panas, kutha iki dadi panggonan kanggo festival Altstadtzauber (Sihir Kutha Tuwa), Kontes Ironman lan Bebungah Ingeborg Bachmann, bebungah kanggo sastra Jerman
Kutha tuwa kang pusaté ing "Alter Platz" (Lapangan Tuwa) iku duwé sesawangan kang narik kawigatèn
"Landmark" khas-é ya iku Wörthersee, Tlaga Alpen kang paling anget ing Éropa, Lindwurm Brunnen (banyu mancur lindorm), lan Kastil Hochosterwitz ing sacedhaké, kastil kang dibentengi ing bukit dhuwur kang mung bisa ditekani liwat jalan spiral munggah.
Sistem PBB PBB punika satunggiling organisasi internasional, kanthi sistem ingkang wujud sadaya gayutan organisasi internasional, prajanjèn lan konvènsi ingkang dipundamel déning PBB
Sistem PBB gadhah gangsal organ (sadèrèngipun wonten enem, Dewan Perwalian PBB sampun dipunwedalaken saking operasi ing taun 1994):
Sekretariat PBB Sekretariat PBB punika salah satunggilipun badan utami saking PBB lan dipunpimpin déning Sekretaris Jendral PBB, dipunrèncangi déning staff pambantu pamaréntah sadonya
Badan punika nyadiakaken panelitèn, informasi, lan fasilitas ingkang dipunbetahaken déning PBB kanggé rapat-rapat
Badan punika ugi ngasta tugas kados ingkang dipuntata déning Dewan Keamanan PBB, Sidang Umum PBB, Dewan Ékonomi lan Sosial PBB sarta badan PBB sanèsipun
Piagam PBB nyadiakaken para staff dipunpilih dhedhasar aplikasi standar efisiensi, kompetensi, lan integritas ingkang paling inggil, amargi kepentingan ingkang magepokan kaliyan géografi ingkang wiyar
"Artikel utama: Sekretaris Jendral PBB"
Michelangelo Michaelangelo Buonarroti utawa jeneng pepaké ing basa Italia Michelangelo di Lodovico Buonarroti Simoni (ing basa Spanyol diarani Miguel Ángel; ing basa Prancis diarani Michel-Ange, kang kurang luwih ateges Malaékat Mikail) (6 Maret, 1475 - 18 Fèbruari, 1564) iku sawijining pelukis, pamahat, pujangga, lan arsitèk jaman Renaissance
Panjenengané misuwur ing sumbangan studi anatomi ing Seni Rupa
Karyané kang dianggep paling apik ya iku Patung David, Pietà, lan Fresko ing langit-langit Sistine's Chapel
Lair caket Arezzo, ing Caprese, Toscana, Italia taun 1475
Ramané Lodovico di Leonardo di Buonarotti di Simoni iku sawijining pegawé hukum ing Caprese
Ibuné Francesca di Neri del Miniato di Siena
Kulawargané duwé status kabangsawanan asor
Prabawa kulawarga Medici wiwit pasinaon
Ramané péngin supaya Michaelangelo konséntrasi marang profèsi kang dianggep luwih mapan, nanging Michaelangelo seneng seni rupa
Piyambaké banjur dibina déning Domenico Ghirlandaio (nanging kanthi sawijining sebab Michaelangelo nolak prakara iki) lan Bertoldo di Giovanni
Ghirlandaio banjur ngrékomendhasiaké marang Lorenzo de Medici
piyambaké banjur gawé sapérangan karya kang cukup ngéramaké (kanggo umuré kang isih welasan taun), nanging durung bisa gawé jenengé dadi luwih misuwur, ing antarané: Ciri perfèksionisme Michaelangelo wiwit tuwuh kawit kritik-kritik kang dillontaraké Lorenzo de Medici
Sawisé Lorenzo de Medici séda, panggantiné, Piero de Medici dudu wong kang disenengi déning Michaelangelo
Panjenengané banjur metu saka binaan kulawarga Medici lan nerusaké karya-karyané dhéwé
Kapamimpinané Piero de Medici kang lemah marakaké kutha Firenze dikepung pihak Republikan, lan kulawarga Medici kausir saka kutha Firenze
Ing wektu iki, Michaelangelo nggawé sapérangan karya, antarané: Runtuhé kakuwasaan kulawarga Medici mènèhi celah marang ajaran pandhita Savonarola kang nentang baliné unsur seni klasikisme nuju njeron Gréja
Seni Klasik dianggep ngandhut akèh dhémoralisme, ing antarané akèhé unsur érotisme lan gayisme (kabeneran modhèl-modhèl karya seni kang akèh ana ing gréja iku lanang)
Perkara iki marakaké Michaelangelo ngupaya metu saka prabawa Firenze, lan ngupaya nerusaké profesiné ing Venice, banjur Bologna
Nanging ing rong kutha iki, ora ana siji waé kang ngenal misuwuré jeneng Michaelangelo
Panjenengané banjur mèlu tumindak apus goroh patung "The Lost Cupid" kang banjur dituku déning pihak Gréja
Sanajan banjur konangan, pangudiné iki olèh aprésiasi saka Kardinal Raffaele Riario
Michaelangelo banjur olèh kapercayan kanggo gawé patung Bacchus
Nanging patung iki banjur diakoni Michaelangelo minangka pesenan Jacopo Galli